Komisijos reglamentas (EEB) Nr. 313/90
1990 m. vasario 5 d.
dėl prekių klasifikavimo pagal Kombinuotosios nomenklatūros kodą 27100069
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EEB) Nr. 3845/89 [2], ypač į jo 9 straipsnį,
kadangi, siekiant užtikrinti vienodą Kombinuotosios nomenklatūros taikymą, būtina patvirtinti nuostatas, susijusias su gazolio, kurio pliūpsnio temperatūra yra ne mažesnė kaip kaip 55 °C ir kurį numatoma distiliuoti vakuume, siekiant padidinti pliūpsnio temperatūrą ir taip užtikrinti, kad po išleidimo laisvai cirkuliuoti galutinio produkto, dėl jo gabenimo cisternose, kurios gali būti užterštos, arba dėl žibalo pripylimo, kad padidėtų gazolio takumas, pliūpsnio temperatūra nenukris žemiau kaip 55 °C, nes norint parduoti produktą kaip gazolį dažniausiai yra reikalaujama tokios temperatūros;
kadangi gazolis, skirtas "specifiniams procesams", nurodomas pagal Reglamento (EEB) Nr. 2658/87 priede pateiktos Kombinuotosios nomenklatūros 27100061 kodą kartu su tokia išnaša: "Šioje subpozicijoje klasifikuojamos prekės turi atitikti sąlygas, nustatytas kompetentingų institucijų", o gazoliai, "skirti kitiems tikslams", pagal 27100069 kodą; kadangi į minėtuosius kodus reikia atsižvelgti klasifikuojant nagrinėjamus gazolius;
kadangi 27 skirsnio 4 papildomoje pastaboje yra išvardytos operacijos, kurioms galima pritaikyti sąvoką "specifinis procesas"; kadangi šios pastabos a papunktis išdėstytas taip: "vakuuminis distiliavimas"; kadangi dėl tos priežasties šio gazolio klasifikavimas pagal KN kodą 27100061 arba KN kodą 27100069 priklauso nuo to, ar pirmoje konstatuojamoje dalyje minimą procesą galima laikyti "specifiniu procesu", kaip apibrėžta minėtos 4 pastabos a papunktyje, ar negalima;
kadangi, nors 4 pastabos a papunktyje minimas tik "vakuuminio distiliavimo" procesas, o Kombinuotosios nomenklatūros paaiškinimų šios 4 pastabos paaiškinimų a papunktyje nurodyta, kad "vakuuminis distiliavimas reiškia distiliavimą, kada kolonėlės viršuje matuojamas slėgis neviršija 400 mbar", 27 skirsnio struktūra ir turinys rodo, kad operacija gali būti laikytina "specifiniu procesu", t. y. galima suteikti teisę pasinaudoti atleidimu nuo muito mokesčio tik tada, jeigu toks procesas pastebimai pakeičia bazinio produkto charakteristikas;
kadangi nagrinėjamasis vakuuminio distiliavimo procesas negali pastebimai pakeisti bazinio produkto charakteristikų; kadangi iš tikrųjų nėra nei techninių, nei ekonominių argumentų, patvirtinančių, ar bazinio importuojamo produkto pliūpsnio temperatūra yra aukštesnė nei tokia, kokios paprastai reikalaujama, norint parduoti produktą kaip gazolį; kadangi nagrinėjamąjį gazolį galima naudoti kaip dyzelinį kurą arba lengvąjį šildymo kurą iki pirmoje konstatuojamoje dalyje nurodyto proceso ir po jo; tačiau kadangi, kalbant apie minėtuosius paaiškinimus, nors juose formaliai ir įrašytas teisinis tekstas, yra taip pat nustatyta, kad pastarasis turi būti aiškinamas ir taikomas atsižvelgiant į apribojimus, atsirandančius dėl išnašos, kurioje nustatytas "galutinis naudojimas", ir dėl susijusių Bendrijos teisės aktų;
kadangi proceso, kuriam pateikiamas gazolis, negalima laikyti specifiniu procesu, kaip tai apibrėžta minėtosios 4 pastabos a papunktyje; kadangi dėl tos priežasties šis gazolis klasifikuojamas pagal 27100069 kodą;
kadangi Nomenklatūros komitetas per jo pirmininko nustatytą laiką nepareiškė nuomonės,
PRIĖMĖ ŠĮ REGLAMENTĄ:
1 straipsnis
Gazolis, kurio pliūpsnio temperatūra yra ne mažesnė kaip kaip 55 °C, skirtas distiliuoti vakuume, siekiant padidinti pliūpsnio temperatūrą ir taip užtikrinti, kad po išleidimo laisvai cirkuliuoti galutinio produkto, dėl jo gabenimo cisternose, kurios gali būti užterštos, arba dėl žibalo pripylimo, kad padidėtų gazolio takumas, pliūpsnio temperatūra nenukris žemiau kaip 55 °C, nes norint parduoti produktą kaip gazolį dažniausiai yra reikalaujama tokios temperatūros, Kombinuotojoje nomenklatūroje turi būti klasifikuojamas taip:
| "- Sunkiosios alyvos: |
| - - Gazoliai: |
27100069 | - - - Skirti kitiems tikslams." |
2 straipsnis
Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1990 m. vasario 5 d.